|  |  |  |
| --- | --- | --- |
| Novi znak RZS 2009 | | [31. октобар 2011.] **10/11** |
|  |  | |

|  |
| --- |
| **октобар 2011. године** |
| САОПШТЕЊЕ ЗА МЕДИЈЕ |

**Остварене инвестиције за 2010. годину 1 446 629 000 КМ (коначни подаци)**

|  |
| --- |
| **Остварене инвестиције** пословних субјеката (коначни подаци), чије је сједиште у Републици Српској су у 2010. години износиле 1 446 629 000 КМ. У структури инвестиционих улагања према дјелатности инвеститора највише учествују државна управа, одбрана и обавезно социјално осигурање са 29,2%, трговина са 14,3%, прерађивачка индустрија са 13,5% итд. |
| Остварене инвестиције пословних субјеката регистрованих на територији Републике Српске у нова стална средства, према намјени инвестиција, у 2010. години износе 1 291 420 000 КМ. На територији Републике Српске уложено је 1 270 724 000 КМ (98,4%), на територији Федерације БиХ и Брчко Дистрикта БиХ 20 667 000 КМ (1,6%), док је изван територије БиХ уложено 29 000 КМ.  У структури инвестиционих улагања у нова стална средства на територији Републике Српске према намјени највише учествују, грађевинарство са 23,7%, трговина са 14,8%, прерађивачка индустрија са 12,2%. |

**Просјечна нето плата у септембру 807 КМ**

Највиша просјечна нето плата у подручју *Финансијско посредовање* 1 253 КМ, најнижа у подручју *Угоститељство* 542 КМ

**Просјечна мјесечна нето плата** запослених у Републици Српској,исплаћена у септембру 2011. године износи807 КМ, а просјечна мјесечна бруто плата 1 330 КМ.

У периоду јануар-септембар 2011. године просјечна нето плата је износила 809 КМ, а просјечна бруто плата 1 322 КМ. У односу на исти период прошле године, просјечна нето плата порасла је номинално за 3,4%, али реално забиљежен је пад за 0,4%.

Просјечна нето плата исплаћена у септембру 2011. године у односу на август исте године мања је номинално за 0,7% и реално за 0,9%. У односу на просјечну нето плату у 2010. години, просјечна нето плата у септембру 2011. године већа је номинално за 3,0%, а реално мања за 0,3%. У септембру 2011. године у односу на исти мјесец прошле године просјечна нето плата номинално већа је за 1,7%, а реално мања за 2,1%.

Највиша просјечна нето плата у септембру 2011. године, посматрано по подручјима дјелатности, исплаћена је у подручју *Финансијско посредовање* и износи 1 253 КМ, а најнижа у подручју *Угоститељство* 542 КМ.

У септембру 2011. године, у односу на август 2011. године, највећи номинални раст нето плате забиљежен је у подручјима *Пољопривреда, лов и шумарство за* 6,6%, *Грађевинарство за 2,2%, Здравствени и социјални рад за 2,1%,* док је номинално нижа плата у подручјима *Рибарство 10%, Прерађивачка индустрија за 2,9%, Вађење руда и камена* 2,6%, *Пословање некретнинама, изнајмљивање и пословне дјелатности* за *2,6%, Производња* *и снабдијевање електричном енергијом, гасом и водом* за 2,5% *и Финансијско посредовање за 1,5%.*

KM

2010.

2011.

Графикон 1. Просјечнe нето платe запослених по мјесецима

**Мјесечна инфлација у септембру 2011. године 0,2%**

Годишња инфлација (IX 2011/IX 2010.) 3,9%

Цијене производа и услуга, које се користе за личну потрошњу у Републици Српској, мјерене индексом потрошачких цијена, у септембру 2011. године у односу на август 2011. године, у просијеку су више за 0,2%.

Група *Храна* у оквиру одјељка *Храна и безалкохолна пића*  у септембру je забиљежила раст од 0,8%. Иако су подгрупе *Хљеб и житарице и Воће* забиљежиле пад од 0,5%, односно 0,9% то није довело до смањења групе на укупном нивоу. Највећи утицај на раст цијена у групи *Храна* имало је повећање цијена у подгрупи *Поврће* 2,2%, усљед сезонског утицаја цијена поврћа, затим повећање цијена у подгрупи *Уља и масноће* за 2,0% због више цијене јестивог уља за 2,9%, путера 1,4%, биљне масти за 0,7% и маргарина 0,2%. Овај мјесец повећање цијена забиљежиле су и подгрупа *Месо 1,2%* због поскупљења свих врста меса, осим пилетине као *и подгрупа Млијеко сир и јаја* за 1,2% усљед повећања цијене кокошијих јаја 8,4%, подгрупа *Остали прехрамбени производи* (додатак јелима, концентрована супа, прашак за пециво, дјечија храна) 1,1%, те подгрупа Риба која биљежи раст цијена 0,9% због повећања цијене конзервисане и прерађене рибе 3,5%. Група *Безалкохолних пића* биљежи раст цијена 0,3% на шта је највише утицало повећање цијена какаа за 1,9%.

У септембру раст цијена забиљежен је и у одјељцима *Становање, Намјештај и покућство*, *Остала добра и услуге и Образовање.*

Одјељак *Становање* биљежи раст 0,4% усљед повећања цијена плина 3,8% и огревног дрвета 0,6%.

Одјељак Намјештај и покућство биљежи раст цијена 0,2% због повећања цијена у подгрупи *Производи за чишћење и одржавање куће* за 0,6%.

Повећање цијена у одјељку *Остала добра и услуге за 0,2%* проузроковано је повећањем цијена у подгрупи *Накит и сатови* за 1,2% и због повећања цијена производа за одржавање личне хигијене за 0,4%.

Повећање цијена у одјељку *Образовање* биљежи раст 0,1% због повећања цијене курса страних језика за 0,3%.

Највећи пад цијена забиљежен је у одјељку *Рекреација и култура* 1,1% због смањења цијена путних аранжмана након завршетка љетне сезоне за 17,5%.

Цијене производа и услуга, који се користе за личну потрошњу у Републици Српској, у септембру 2011. године у односу на исти мјесец 2010. године, више су у просјеку за 3,9%.

Посматрано по одјељцима намјене потрошње, у септембру 2011. године у односу на септембар 2010. године, највиши раст забиљежен је код одјељка *Комуникације* за 10,1%, затим слиједе индекси одјељака: *Превоз* за 9,3%, *Алкохолна пића и дуван* за 7,6%, *Храна и безалкохолна пића* за 5,0%, *Становање* за 3,2%, *Намјештај и покућство за 2,1%*, *Ресторани и хотели* за 1,1%, *Рекрација и култура* 0,3%, *Образовање* 0,1%.Индекс одјељка *Остала добра* и *услуге* нижи је за 0,6%, индекс одјељка *Здравство* нижи је за 1,4%,док је индекс одјељка *Одјећа и обућа* нижи за 4,8%.

**Цијене произвођача индустријских производа (IX 2011/VIII 2011.) у просјеку ниже 0,1%**

Цијенe произвођачa индустријских производа у септембру 2011. године у односу на август 2011. године у просјеку су ниже за 0,1%, a у односу на септембар 2010. године, више су за 4,1%.

Посматрано по намјени потрошње, у септембру 2011. године у односу на август 2011. године цијене енергије у просјеку су више за 0,2%, цијене интермедијарних производа као и цијене нетрајних производа за широку потрошњу у просјеку су ниже за 0,2%, док су цијене капиталних прозвода и цијене трајних производа за широку потрошњу у просјеку остале на истом нивоу.

Цијене капиталних прозвода, посматрано по намјени потрошње, у септембру 2011. године у односу на септембар 2010. године, у просјеку су више за 11,5%, цијене нетрајних производа за широку потрошњу за 5,2%, цијене енергије за 4,4%, цијене интермедијарних производа за 2,9%, док су цијене трајних производа за широку потрошњу у просјеку ниже за 0,4%.

Посматрано по подручјима индустријске производње (PRODCOM), цијене подручја (Ц) вађење руда и камена, у септембру 2011. године у односу на август 2011. године у просјеку су више за 0,7%, цијене подручја (Д) прерађивачка индустрија у просјеку су ниже 0,3%, док су цијене подручја (Е) производња и снабдјевање електричном енергијом, гасом и водом у просјеку остале на истом нивоу.

У септембру 2011. године, у односу на септембар 2010. године, цијене подручjа *Вађење руда и камена* у просјеку су више за 14,6%, цијене подручја *Прерађивачка индустрија* за 4,3% и цијене подручја *Производња и снабдијевање електричном енергијом*, *гасом и водом* за 0,6%.

**Индекс индустријске производње (IX 2011/∅ 2010.) већи 3,2%**

Индекс запослених у индустрији (IХ 2011/∅ 2010.) мањи 2,3%

**Индекс индустријске производње** остварен у септембру 2011. године у односу на исти мјесец прошле године већи је за 3,6%, у односу на просјечну мјесечну производњу из 2010. године већи је за 3,2%, док је у односу на претходни мјесец текуће године мањи за 5,4%.

Индекс индустријске производње остварен у периоду јануар - септембар 2011. године у односу на исти период прошле године већи је за 6,8%. У истом периоду у подручју *Вађење руда и камена*  забиљежена је позитивна стопа промјене од 24,1%, у подручју *Прерађивачка индустрија* позитивна стопа промјене од 4,8% и у подручју *Производња и снабдијевање електричном енергијом* позитивна стопа промјене од 2,3%.

Посматрано по економској намјени индустријских производа у периоду јануар - септембар 2011. године у односу на исти период прошле године забиљежена је позитивна стопа промјене трајних производа од 37,1%, интермедијарних производа од 7,9%, енергије од 7,5% и нетрајних производа од 3,1%, док је код капиталних производа забиљежена негативна стопа промјене за -5,1%.

**Број запослених у индустрији** у септембру 2011. године у односу на август 2011. године мањи је за 0,1%.

Укупан број запослених у индустрији у периоду јануар - септембар 2011. године у поређењу са истим периодом прошле године мањи је за 1,9%, при чему је у подручју *Вађење руда и камена* остварен раст од 3,4% и у подручју - *Производња и снабдијевање електричном енергијом* раст од 0,5%, док је у подручју *Прерађивачка индустрија* забиљежен пад броја запослених од 2,8%.

**Покривеност увоза извозом (у периоду I – IX 2011.) 57,3%**

Извоз (I-IX 2011/I-IX 2010.) повећан 18,1%

У оквиру укупно остварене робне размјене Републике Српске са иностранством у септембру ове године, проценат покривености увоза извозом износио је 58,7%. У септембру 2011. године, остварен је извоз у вриједности 249 милиона КМ и увоз у вриједности од 424 милиона КМ.

У периоду јануар – септембар 2011. године остварен је извоз у вриједности од милијарду и 911 милионa КМ, што је за 18,1% више у односу на исти период претходне године. Увоз је, у истом периоду, износио 3 милијарде 336 милиона КМ, што је за 12,2% више у односу на исти период претходне године.

Проценат покривености увоза извозом за првих девет мјесеци текуће године износио је 57,3%, док је спољнотрговински робни дефицит износио милијарду и 425 милиона КМ.

У погледу географске дистрибуције робне размјене Републикe Српскe са иностранством, у периоду јануар – септембар 2011. године, највише се извозило у Србију и то у вриједности од 336 милиона КМ, односно 17,6%, те у Италију, у вриједности од 275 милиона КМ, односно 14,4% од укупног оствареног извоза.

У истом периоду, највише се увозило из Русије и то у вриједности од 916 милиона КМ, односно 27,5% и из Србије, у вриједности од 609 милиона КМ, односно 18,3% од укупно оствареног увоза.

Посматрано по групама производа, у периоду јануар – септембар 2011. године, највеће учешће у извозу остварују нафтна уља и уља добијена од битуменских минерала (осим сирових) са укупном вриједношћу од 268 милиона КМ, што износи 14,0% од укупног извоза, док највеће учешће у увозу остварује нафта и уља добијена од битуменских минерала (сирова), са укупном вриједношћу од 901 милиона КМ, што износи 27,0% од укупног увоза.

хиљ. КМ

2011

2010

Графикон 2. Извоз и увоз по мјесецима у хиљадама КМ

**Промет у трговини на мало мањи 10,6% (IX 2011/VIII 2011.)**

Промет у трговини на мало у септембру 2011. године у односу на август 2011. године мањи је за 10,6%, у односу на септембар 2010. године већи је за 3,7%, док је у односу на просјек 2010. године већи 12,6%.

У структури промета највише учествује трговина на мало у неспецијализованим продавницама са 28,8%, трговина на мало моторним горивима и мазивима са 28,1% и остала трговина на мало новом робом у специјализираним продавницама са 20,2%, док најмање учествује трговина на мало изван продавница 0,3%.

**Забиљежено 5,0% мање ноћења у септембру 2011. него у августу 2011.**

Највише ноћења туриста из Србије и то 4 981

У септембру 2011. године Република Српска је располагала са капацитетом од 4 228 соба, односно 9 122 лежаја.

Остварено је 22 410 долазака, што је у односу на август 2011. године више за 15,2%, и 58 137 ноћења, што је у односу на август 2011. године мање за 5,0%.

Поредећи септембар 2011. године у односу на септембар 2010. године, забиљежено је смањење броја долазака за 3,1% и смањење броја ноћења за 2,6%.

Домаћи туристи су остварили 13 990 долазака, што је у односу на на септембар 2010. године мање за 3,9% као и 40 779 ноћења, што је у односу на на септембар 2010. године мање за 1,3%.

Страни туристи су остварили 8 420 долазака, што је у односу на на септембар 2010. године мање за 1,7%, као и 17 358 ноћења, што је у односу на на септембар 2010. године мање за 5,7%.

Од страних туриста, највише ноћења су остварили туристи из Србије (4 981), што је у односу на на септембар 2010. године мање за 22,9%. На другом мјесту је Хрватска са остварених 2 216 ноћења, што је у односу на на септембар 2010. године више за 9,6%. На трећем мјесту по оствареном броју ноћења је Словенија (1 802), што је у односу на септембар 2010. године више за 20,5%.

**Од укупно произведене топлотне енергије у 2010. години 63,2% добијено из мазута**

Највећа производња електричне енергије у последњих пет година

**Бруто производња електричне енергије** у 2010. години била је *6 430 GWh*, од чега је у хидроелектранама произведено *51,8%* а у термоелектранама *48,1%.*

У структури финалне потрошње највише учествују домаћинства са 57,7%, комерцијални и јавни сектор са 23,5%, индустрија са 15,4%, док потрошња у области грађевинарства, саобраћаја и пољопривреде износи укупно 3,4%.

**Укупна производња топлотне енергије** у 2010. години била је 1 680 ТЈ од чега је 63,2% добијено из мазута, 26,7% из угља, 6,0% из биомасе и 4,1% топлотне енергије је добијенo из гаса. Највећи финални потрошачи топлотне енергије су домаћинства са 74,7%, слиједе комерцијални и јавни сектор са 24,6% и индустрија са 0,7%.

**Укупан увоз природног гаса** у Републику Српску у 2010. години износио је 38 418 000 Sm3. Највећи финални потрошач била је индустрија са 90,1%.

**Укупна производња угља** у 2010. години била је 4 591 806 t, од чега је мрког угља произведено 1 549 966 t, а лигнита 3 041 840 t.

Од укупно расположиве количине угља 95,7% се троши за производњу енергије, а 4,3% за финалну потрошњу.

|  |
| --- |
| **МАТЕРИЈАЛ ПРИПРЕМИЛИ:** |
| **Статистика националних рачуна**  Рада Радановић  [rada.radanovic@rzs.rs.ba](mailto:rada.radanovic@rzs.rs.ba)  Дијана Дедић  [dijana.dedic@rzs.rs.ba](mailto:dijana.dedic@rzs.rs.ba) |
| **Енергетика**  Рада Липовчић  [rada.lipovcic@rzs.rs.ba](mailto:rada.lipovcic@rzs.rs.ba) |
| **Статистика рада**  Даница Бабић  [danica.babic@rzs.rs.ba](mailto:danica.babic@rzs.rs.ba)  Владимир Копривица  [vladimir.koprivica@rzs.rs.ba](mailto:vladimir.koprivica@rzs.rs.ba) |
| **Статистика цијена**  Јасминка Милић  [jasminka.milic@rzs.rs.ba](mailto:jasminka.milic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  Сања Стојчевић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Статистика унутрашње трговине**  Санела Васиљевић  [sanela.vasiljevic@rzs.rs.ba](mailto:sanela.vasiljevic@rzs.rs.ba) |
| **Статистика туризма**  Мирослав Илић  [miroslav.ilic@rzs.rs.ba](mailto:miroslav.ilic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |